Opis problematike:

Danas živimo sve užurbanijim životnim stilom, gde je vreme ključni resurs sa postizanje zacrtanih ciljeva. Često u frizerskim salonima, kod personalnih trenera itd. profesionalci moraju da se bave organizacijom i raspoređivanjem termina. To im oduzima mnogo vremena, skreće pažnju sa primarnog posla i dovodi do grešaka u radu. Mušterije koje zakazuju termine nemaju pregled slobodnih termina, već dobijaju informaciju telefonom o nekom od slobodnih termina i zatim pomeraju ostale svoje obaveze, potencijalno žrtvujući druge planove bez razloga.

Upravo zbog gore navedenih problema postoji potreba za sistemom za zakazivanje, koji će rasteretiti profesionalce bespotrebnih briga i omogućiti mušterijama veći izbor i bolji pregled dostupnosti uslužnih delatnosti. Na taj način, ušteđeno je vreme obema stranama i postignut je efikasniji način komunikacije i organizacije.

Da bi ljudi koristili sistem, potrebno je praviti ga upravo prema korisničkim potrebama. Zato je fokus u sistemu na intuitivnom dizajnu sa dovoljno opcija kako za zakazivanje termina, tako i za pravljenje termina. Sistem treba da bude dostupan svima, da mu se može brzo pristupiti i zbog toga je internet aplikacija pravo rešenje za ovaj problem. Kako bi pokrila zahteve najrazličitijih korisnika, aplikacija mora da bude dovoljno konfigurabilna. Upravo u tome leži izazov razvoja ovakvog rešenja, dovoljno opšteg da se može primeniti na različite uslužne delatnosti, a s druge strane dovoljno specifičnog da pokrije sve pojedinosti usluga.

Internetu se danas pristupa preko mobilnih telefona, kompjutera, tableta, pa čak i frižidera. Svi ti uređaji imaju različite veličine ekrana, pa aplikacija treba da bude funkcionalna i dobrog izgleda na svakom od njih, odnosno da bude *responsive*.

//dodati za izbor baze – nestrukturirani podaci i sl.